b'\n_START_ARTICLE_\nKrakatav\n_START_PARAGRAPH_\nKrakatav (indonezijskoPulau Rakata/Krakatau) je vulkanska oto\xc5\xa1ka reliefna oblika, ki le\xc5\xbei v Sundskem prelivu med Sumatro in Javo v Indoneziji._NEWLINE_Vulkan je znan po tem, da je bila njegova erupcija leta 1883 eden najve\xc4\x8djih zabele\xc5\xbeenih izbruhov vulkana v \xc4\x8dlove\xc5\xa1ki zgodovini. Po izbruhu so nastali trije stalni in en otok, ki je ve\xc4\x8dkrat potonil in se zopet prikazal. Vulkan \xc5\xa1e danes predstavlja veliko gro\xc5\xbenjo, saj je aktiven. V\xc4\x8dasih se aktivnosti stopnjujejo vsako leto, v\xc4\x8dasih na nekaj let. Zadnja velika erupcija je 22. decembra 2018 povzro\xc4\x8dila drsenje velikih mas. Te so spro\xc5\xbeile tsunami, ki je na bli\xc5\xbenjih indonezijskih obalah povzro\xc4\x8dil smrt ve\xc4\x8d sto ljudi, tiso\xc4\x8di so bili ranjeni.\n_START_SECTION_\nIzbruh\n_START_PARAGRAPH_\n27. avgusta 1883 je izbruhnil vulkan na nenaseljenem otoku Krakatav v Indoneziji. Zaradi silovitega izbruha je otok izginil v morju. Zamra\xc4\x8ditve zaradi pepela so se pojavljale \xc5\xa1e tri leta po izbruhu. Siloviti pok se je po izbruhu vulkana \xc5\xa1e \xc5\xa1tiri ure kasneje sli\xc5\xa1al v 4800 kilometrov oddaljenih krajih/otokih. \xc4\x8ceprav je bil otok nenaseljen, je umrlo na okoli\xc5\xa1kih otokih 36.380 ljudi. Nekaj zaradi gore\xc4\x8dih skal in prahu, ki jih je nastali sunek vetra nosil naokrog, nekaj zaradi zadu\xc5\xa1itve, ve\xc4\x8dina pa zaradi velikih morskih valov, (cunamija), ki jih je spro\xc5\xbeil.'